《重阳前一夕与黎寅仲陈锡君王人十诸子集海云寺步月》
明代·释今覞

故人遥集海云隈，林下幽寻破径苔。山寺杖藜沿涧岸，隔坡回首见楼台。

钟连落叶兼秋远，雁逐寒潮带月来。无限诗情吟不尽，重阳明日菊花开。

作者简介：今覞（一六一九—一六七八），字石鉴。新会人。本姓杨，名大进，字翰序。鼎革后遂谢诸生，明桂王永历十四年（一六六〇）落发雷峰，为天然第二法嗣。著有《石鉴集》、《直林堂全集》。清光绪《广州府志》卷一四一有传。